cyanic-selkie/wikianc huggingface dataset:
সত্যনারায়ণ শাস্ত্রী
সত্যনারায়ণ শাস্ত্রী (১৮৮৭ - ২৩ সেপ্টম্বর ১৯৬৯ ) ছিলেন আয়ুর্বেদের একজন ভারতীয় চিকিৎসক ও সংস্কৃত পন্ডিত। ১৮৮৭ খ্রিস্টাব্দে ভারতের উত্তর প্রদেশে জন্মগ্রহণ করেন, তিনি ছিলেন ভারতের প্রথম রাষ্ট্রপতি ডঃ রাজেন্দ্র প্রসাদের প্রথম অনারারি চিকিৎসক। ১৯৬২ খ্রিস্টাব্দে প্রকাশিত চরক সংহিতার ভূমিকা লিখেছিলেন তিনি। তিনি বেনারস হিন্দু বিশ্ববিদ্যালয়ের আয়ুর্বেদ কলেজ এবং সম্পূর্ণানন্দ সংস্কৃত বিশ্ববিদ্যালয়ের সরকারি আয়ুর্বেদ কলেজের অধ্যক্ষ হিসেবে দায়িত্ব পালন করেন। ১৯৫৪ খ্রিস্টাব্দে ভারত সরকার তাঁকে দেশের তৃতীয় সর্বোচ্চ বেসামরিক পুরস্কার পদ্মভূষণে ভূষিত করে।
সংক্ষিপ্ত জীবনী
সত্যনারায়ণ ব্রিটিশ ভারতের অধুনা  উত্তরপ্রদেশের সীতাপুর জেলার করোনা গ্রামে ১৮৮৭ খ্রিস্টাব্দে (১৯৪৪ শকাব্দের মাঘ মাসের কৃষ্ণ গণেশ চতুর্থীতে) পরাশর গোত্রীয় অভিজাত সরুপাড়িয়া ব্রাহ্মণ পরিবারে জন্মগ্রহণ করেন। পিতা পন্ডিত বেলভদ্র পান্ডে। কথিত আছে যে, তার পূর্বপুরুষরা প্রায় সাত শো বছর আগে পঞ্চক্রোশি পরিক্রমার উদ্দেশ্যে দেওরিয়া জেলার ধামোলি নামক গ্রাম থেকে কাশীতে এসেছিলেন এবং তারপরে করোনা গ্রামে বসতি স্থাপন করেন।
তার পিতা পুত্রের পড়াশোনার জন্য শহরে নিয়ে আসেন এবং দশাশ্বমেধ এলাকার আগষ্টকুণ্ড এলাকায় বসবাস শুরু করেন। অল্প বয়সেই তিনি সংস্কৃত ভাষা, গণিত ইত্যাদি বিষয়ে ভালো জ্ঞান অর্জন করেছিলেন। মহামহোপাধ্যায় পণ্ডিত গঙ্গাধর শাস্ত্রী এবং মহামহোপাধ্যায় শিবকুমার শাস্ত্রীর কাছ থেকে তিনি সাহিত্য, ন্যায়বিচার, বিভিন্ন দর্শন এবং অন্যান্য শিক্ষা লাভ করেছিলেন। সত্যনারায়ণ জ্যোতিষী জয়মঙ্গল জ্যোতিষের কাছ থেকে জ্যোতিষশাস্ত্র, যোগীরাজ শিবদয়াল শাস্ত্রীর কাছ থেকে যোগ, কবিরাজ ধর্মদাস, আয়ুর্বেদের কাছ থেকে বেদাঙ্গ ও তন্ত্রের শিক্ষা লাভ করেন।
১৯২৫ খ্রিস্টাব্দে তিনি কাশী হিন্দু বিশ্ববিদ্যালয়ের আয়ুর্বেদ কলেজের অধ্যাপক নিযুক্ত হন এবং ১৯৩৮ খ্রিস্টাব্দে তিনি অধ্যক্ষ হন। বারাণসী সংস্কৃত বিশ্ববিদ্যালয়ে আয়ুর্বেদ বিভাগ খোলা হলে তিনি ওই বিভাগের সাম্মানিক প্রধান এবং পরে অধ্যক্ষ হিসেবে নিযুক্ত হন।
১৯৫০ খ্রিস্টাব্দের ভারতের প্রথম রাষ্ট্রপতি ডঃ রাজেন্দ্র প্রসাদের ব্যক্তিগত চিকিৎসক নিযুক্ত হন এবং আমৃত্যু তাঁর ব্যক্তিগত চিকিৎসক ছিলেন।
এছাড়াও, তিনি সর্বভারতীয় পণ্ডিত পরিষদ এবং কাশী শাস্ত্রার্থ-মহাসভা, কাশী বিদ্যা পরিষদ এবং প্রতিনিধি-সভার সভাপতিও ছিলেন। তিনি বারাণসী শাস্ত্রথ মহাবিদ্যালয়ের স্থায়ী সভাপতি এবং বারাণসীর আয়ুর্বেদ কলেজের প্রতিষ্ঠাতাও ছিলেন। ১৯৩৮ খ্রিস্টাব্দে তিনি হিন্দু বিশ্ববিদ্যালয়ের প্রতিনিধি হিসাবে ভারতীয় মেডিকেল কাউন্সিলের সদস্য নির্বাচিত হন।
১৯৫৫ খ্রিস্টাব্দে ভারত সরকার চিকিৎসা বিজ্ঞানে অবদানের জন্য দেশের তৃতীয় সর্বোচ্চ বেসামরিক পুরস্কার ' পদ্মভূষণে' ভূষিত করেন। কিন্তু ১৯৬৭ খ্রিস্টাব্দে, হিন্দি আন্দোলনের সময়, যখন নাগরী প্রচারিণী সভা, কাশী হিন্দিপ্রেমী পণ্ডিতদের সরকারী সাজসজ্জা ছেড়ে দেওয়ার জন্য অনুরোধ করেছিল,তিনিও অলঙ্করণ ছেড়ে দিয়েছিলেন।
সত্যনারায়ণ শাস্ত্রী ১৯৬৯ খ্রিস্টাব্দের ২৩ সেপ্টেম্বর মঙ্গলবার, প্রাণায়াম ও কিছু শ্লোক পাঠের পর ৮২ বৎসর বয়সে আগস্তকুণ্ডে তাঁর বাসভবনে প্রয়াত হন।
ভিভিয়ান বালাকৃষ্ণান
ভিভিয়ান বালাকৃষ্ণান (விவியன் பாலகிருஷ்ணன்; জন্ম ১৯৬১) সিঙ্গাপুরের একজন রাজনীতিবিদ এবং প্রাক্তন চক্ষু বিশেষজ্ঞ। তিনি ২০১৫ সাল থেকে পররাষ্ট্র বিষয়ক মন্ত্রী হিসেবে দায়িত্ব পালন করছেন। গভর্নিং পিপলস অ্যাকশন পার্টির (পিএপি) একজন সদস্য। তিনি ২০০৬ সাল থেকে হল্যান্ড-বুকিত তিমাহ জিআরসি এর ক্যাশু ওয়ার্ডের প্রতিনিধিত্বকারী সংসদ সদস্য (এমপি)। এর পূর্বে ২০০১ থেকে ২০০৬ সাল পর্যন্ত তিনি হল্যান্ড-বুকিত তিমাহ জিআরসি-এর উলু পান্ডান ওয়ার্ডের দায়িত্বে ছিলেন।
তিনি এর আগে ২০০৫ থেকে ২০০৬ সাল পর্যন্ত বাণিজ্য ও শিল্পের দ্বিতীয় মন্ত্রী, ২০০৫ থেকে ২০১১ সালের মধ্যে কমিউনিটি, যুব ও ক্রীড়া মন্ত্রী, ২০০৬ থেকে ২০০৮ সাল পর্যন্ত তথ্য, যোগাযোগ ও কলা বিভাগের দ্বিতীয় মন্ত্রী এবং ২০১১ থেকে ২০১৫ সাল অবধি পরিবেশ ও জলসম্পদ মন্ত্রী হিসেবে দায়িত্ব পালন করেন। ২০১৪ থেকে ২০১৭ সালে তিনি ছিলেন স্মার্ট নেশন ইনিশিয়েটিভের ভারপ্রাপ্ত মন্ত্রী।
জীবনের প্রথমার্ধ
বালাকৃষ্ণান ১৯৬১ সালে একজন ভারতীয় তামিল পিতা এবং একজন চীনা মায়ের কাছে জন্মগ্রহণ করেন। ন্যাশনাল জুনিয়র কলেজে যাওয়ার আগে ইঙ্গ-চীনা স্কুলে তার প্রাথমিক ও মাধ্যমিক শিক্ষা হয়েছিল। ১৯৮০ সালে জুনিয়র কলেজ থেকে পাশ করার পর, তিনি সিঙ্গাপুরের জাতীয় বিশ্ববিদ্যালয়ে (এনইউএস) চিকিৎসাবিদ্যা পড়ার জন্য রাষ্ট্রপতির বৃত্তি লাভ করেন। তিনি এনইউএস ছাত্র ইউনিয়নের সভাপতি হিসেবে দুই মেয়াদে দায়িত্ব পালন করেন এবং পরবর্তীতে ইউনিয়ন কাউন্সিলের চেয়ারম্যান হিসেবে দায়িত্ব পালন করেন। তিনি চক্ষুবিদ্যায় স্নাতকোত্তর শিক্ষা লাভ করেন এবং ১৯৯১ সালে এডিনবার্গের রয়্যাল কলেজ অফ সার্জনসের ফেলো হন।
চিকিৎসা পেশা
১৯৯০ এর দশকে, তিনি সিঙ্গাপুর টেলিভিশনে হেলথ ম্যাটারস সিরিজটি উপস্থাপনা করেছিলেন।
ব্যক্তিগত জীবন
তিনি জয় বালাকৃষ্ণানকে বিয়ে করেছেন, এবং তাদের একটি কন্যা এবং তিন পুত্র রয়েছে। তিনি একজন খ্রিস্টান।
নাজমুল কাওনাইন
নাজমুল কাওনাইন একজন বাংলাদেশী কূটনীতিবিদ। তিনি থাইল্যান্ডের ব্যাংকক, যুক্তরাজ্য ও পাকিস্তানে বাংলাদেশী রাষ্ট্রদূত হিসেবে দায়িত্বপালন করেছেন।
প্রারম্ভিক জীবন
নাজমুল ঢাকা মেডিকেল কলেজ থেকে এমবিবিএস পাস করেন। এরপর তিনি জেনেভার গ্র্যাজুয়েট ইনস্টিটিউট অব ইন্টারন্যাশনাল অ্যান্ড ডেভেলপমেন্ট স্টাডিজ থেকে কূটনীতি ও আন্তর্জাতিক সম্পর্ক বিষয়ে পোস্ট গ্র্যাজুয়েট ডিপ্লোমা করেন।
কর্মজীবন
নাজমুল ১৯৮৪ ব্যাচের পররাষ্ট্র ক্যাডারের বিসিএস কর্মকর্তা। তিনি রাষ্ট্রদূত হিসেবে সংযুক্ত আরব আমিরাতে এবং যুক্তরাষ্ট্রে বাংলাদেশ দূতাবাস, জেনেভায় জাতিসংঘে বাংলাদেশের স্থায়ী মিশন এবং ইসলামাবাদ ও যুক্তরাজ্যে বাংলাদেশ হাই কমিশনে বিভিন্ন পদে দায়িত্ব পালন করেছেন। ২০১৬ সালে তিনি লন্ডনে বাংলাদেশ হাই কমিশনের দায়িত্ব নেন। ২০১৮ সালে তিনি থাইলান্ডের ব্যাংকক দূতাবাসের রাষ্ট্রদূত হিসেবে নিয়োগপ্রাপ্ত হন।
হিউবার্ট ইনগ্রাহাম
হিউবার্ট ইনগ্রাহাম বা হিউবার্ট এলেকজেন্ডার ইনগ্রাহাম (জন্ম ৪ আগস্ট ১৯৪৭) একজন বাহামিয়ান রাজনিতীবিদ।যিনি ১৯৯২ এর আগস্ট থেকে ২০০২ এর মে মাস পর্যন্ত বাহামা দ্বীপপুঞ্জের প্রধানমন্ত্রী ছিলেন। এবং পরবর্তীতে ২০০৭ এর মে মাস থেকে ২০১২ এর মে মাস পর্যন্ত পুনরায় প্রধানমনন্ত্রীর দায়িত্বে ছিলেন। তিনি Free National movement Party(FNM) এর একজন সদস্য ছিলেন।
সেইলর ইয়ং
হার্ডিং আইজাক সেইলর ইয়ং (Sailor Young; জন্ম: ৫ ফেব্রুয়ারি, ১৮৭৬ - মৃত্যু: ১২ ডিসেম্বর, ১৯৬৪) এসেক্সের লেটনে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৯ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স দলের প্রতিনিধিত্ব করেছেন। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী উপস্থাপন করে গেছেন ‘সেইলর’ ডাকনামে পরিচিত সেইলর ইয়ং।
প্রথম-শ্রেণীর ক্রিকেট
উইকেটে তার বল বেশ বাঁক খেতো। উইজডেনে তার বোলিংকে বিভ্রান্তিপূর্ণ বাঁকরূপে আখ্যায়িত করে। ১৮৯৮ থেকে ১৯১২ সাল পর্যন্ত প্রথম-শ্রেণীর ক্রিকেট জীবন চলমান ছিল সেইলর ইয়ংয়ের। পেশাদার অল-রাউন্ডার হিসেবে এসেক্সের পক্ষে খেলেন। গুরুত্বহীন ক্রিকেট খেলায় সফলতা লাভের কারণে রয়্যাল নেভি ত্যাগ করে এসেক্সের পক্ষে খেলার জন্যে চুক্তিবদ্ধ হন। লেটনে জালবদ্ধ স্থানে তার চমৎকার বোলিং সি. ই. গ্রীনকে বিমোহিত করে। এরফলে, ‘সেইলর’ ডাকনামে ক্রিকেট বিশ্বে পরিচিতি লাভ করেন।
১৮৯৮ সালে মাত্র কয়েকটি খেলায় অংশ নেন। কিন্তু, পরের বছরই প্রারম্ভিক সফলতা লাভ করেন। ১৮৯৯ সালটি সেইলর ইয়ংয়ের স্বর্ণালী মৌসুম ছিল। ৬০৭ রানের পাশাপাশি ২১ গড়ে ১৩৯ উইকেট পান। প্লেয়ার্সের সদস্যরূপে দুইবার জেন্টলম্যানের বিপক্ষে খেলেন। ১৮৯৯ সালে ওভালের খেলাটিতে ৮১ রান তুলেন। এটিই তার সর্বোচ্চ ব্যক্তিগত ইনিংস ছিল। শেষ উইকেটে টি. ডব্লিউ. হেওয়ার্ডের সাথে ১৩৫ রান যুক্ত করেন। তবে, ওভালে প্লেয়ার্সের সদ্যস্যরূপে জয়লাভ করা খেলায় তিনি তার ক্রীড়াশৈলীতে দূর্বলতা খুঁজে পান। তাসত্ত্বেও ঐ বছর তিনি ১৩৯ উইকেট নিয়ে ষষ্ঠ সর্বোচ্চ উইকেট শিকারীতে পরিণত করেছিল। এছাড়াও, ১৯০০ সালে স্কারবোরায় ১৪১ রানে সাত উইকেট পান।
১৮৯৯ সালে সেইলর ইয়ং দূর্দান্ত ক্রীড়াশৈলী প্রদর্শন করেন। মেরিলেবোন ক্রিকেট ক্লাবের (এমসিসি) সদস্যরূপে ইয়র্কশায়ারের বিপক্ষে ঐ বছর চমৎকার খেলা উপহার দেন। তবে বছরের শুরুতে বিস্ময়করভাবে এসেক্সের পক্ষে তার খেলার মান নিচেরদিকে চলে যায়। ঊননব্বুই উইকেটের বিপরীতে তিনি মাত্র তেতাল্লিশ উইকেট পান। ১৮৯৯ সালে এজবাস্টনে ওয়ারউইকশায়ারের বিপক্ষে খেলায় ১৫৪ রান খরচায় পনেরো উইকেট দখল করেন। তন্মধ্যে, দ্বিতীয় ইনিংসে ৮/৫৪ বোলিং পরিসংখ্যান দাঁড় করান।
১৯০১ সালে কিছুটা খেলায় উত্তরণ ঘটান। ১৯০২ সালের শুরুতে নমনীয় পিচে কেন্টের বিপক্ষে দূর্দান্ত খেলেন। তাসত্ত্বেও তিনি পুরোপুরি ব্যর্থ হতে থাকেন। ১৯০৩ সালে মাত্র ৫২ উইকেট পান। এরফলে ঐ মৌসুম শেষে মাংসপেশীতে টান পড়ায় নিয়মিতভাবে ক্রিকেট খেলা থেকে নিজেকে গুটিয়ে নিয়ে যান। ১৯০৭ সালে লেটনে লিচেস্টারশায়ারের বিপক্ষে ব্যক্তিগত একমাত্র হ্যাট্রিক করেছিলেন। ঐ ইনিংসে তিনি ৪/৬ পান।
আন্তর্জাতিক ক্রিকেট
সফরকারী শক্তিধর অস্ট্রেলিয়া একাদশের বিপক্ষে মাত্র ৭৪ রান খরচায় এগারো উইকেট দখল করে সকলের নজর কারেন। ফলে এসেক্স দল বিস্ময়কারভাবে ১২৬ রানের জয় তুলে নেয়। প্রথম ইনিংসে ৪/৪২ পান। টাইমসে তার বোলিং সম্পর্কে বলা হয় যে, দ্বিতীয় ইনিংসে তিনি ৭/৩২ লাভ করেন। তার বোলিং অস্ট্রেলীয়রা যথাযথভাবে মোকাবেলা করতে পারছিল না। পিচে বড় ধরনের পেস আক্রমণ চালিয়েছেন ও তার বাহু ছয় থেকে আট ইঞ্চি পর্যন্ত বাহু বাঁকিয়ে বল ফেলছিলেন। ফলে সফরকারী দল মাত্র ৮১ রানে গুটিয়ে যেতে বাধ্য হয়। এ সফরে জে. ডার্লিংয়ের দলটি তিনটি বিপর্যয়কর ফলাফলের এটি অন্যতম ছিল। অফ-স্ট্যাম্প বরাবর বোলিং করেছিলেন। প্রচণ্ড গরমে যখন বেশ রান উঠছিল তখন তিনি অত্যন্ত ভালোমানের বোলিং করে গেছেন। কেউবা তাকে ইংল্যান্ডের সেরা বোলার হিসেবে আখ্যায়িত করেছিলেন।
১৮৯৯ সালের গ্রীষ্মে ডব্লিউ. জি. গ্রেস তার সর্বশেষ টেস্টে অংশ নেন। ঐ মৌসুমে দুইটি টেস্টে অংশগ্রহণের জন্যে তাকে ইংল্যান্ড দলে অন্তর্ভুক্ত করা হয়। ইয়ং অস্ট্রেলিয়ার বিপক্ষে ইংল্যান্ডের সদস্যরূপে দুই টেস্ট খেলেন। প্রত্যেকটিতেই তিনি ছয়টি করে উইকেট পেয়েছিলেন। সিরিজ শেষে তিনি ইংল্যান্ডের বোলিং গড়ে শীর্ষস্থান অধিকার করেন। ২১.৮৩ গড়ে বারো উইকেট পেয়েছিলেন। কিন্তু, ওভালে প্লেয়ার্সের বিপক্ষে ত্রুটিপূর্ণ খেলার কারণে ঐ সিরিজের শেষ খেলায় তাকে দলের বাইরে রাখা হয়। এরপর আর তাকে টেস্ট ক্রিকেট খেলতে দেখা যায়নি। এরপরও এসেক্সের পক্ষে কয়েকটি খেলায় অংশ নিয়েছিলেন।
অবসর
১৯১২ সাল পর্যন্ত এমসিসির মাঠকর্মী দলের সদস্য হিসেবে কাজ করেন। তবে, খুব কমই বোলিংয়ে অগ্রসর হতেন। ১৯১০-১১ মৌসুমে এমসিসি দলের সদস্যরূপে ওয়েস্ট ইন্ডিজ গমন করেন।
প্রথম বিশ্বযুদ্ধের পর ১৯২১ থেকে ১৯৩১ সাল পর্যন্ত প্রথম-শ্রেণীর খেলায় আম্পায়ারের দায়িত্ব পালন করেন। এ পর্যায়ে ১৯২৪ ও ১৯২৬ সালে দুইটি টেস্ট খেলা পরিচালনা করেছিলেন তিনি। ২৮ জুন, ১৯২৪ তারিখে লর্ডসে ও ১৪ আগস্ট, ১৯২৬ তারিখে ওভালে ইংল্যান্ড-অস্ট্রেলিয়ার মধ্যকার টেস্ট খেলায় আম্পায়ারিত্ব করেন। শেষ বয়সে বিদ্যালয়ের প্রশিক্ষকের দায়িত্বে ছিলেন।
খাদিজাতুল আনোয়ার
খাদিজাতুল আনোয়ার বাংলাদেশ আওয়ামী লীগের একজন রাজনীতিবিদ। তিনি একাদশ জাতীয় সংসদের সংরক্ষিত নারী আসন-৬ থেকে নির্বাচিত জাতীয় সংসদ সদস্য।
জন্ম ও প্রাথমিক জীবন
খাদিজাতুল আনোয়ার চট্টগ্রাম জেলার ফটিকছড়ি উপজেলার নানুপুর গ্রামের কবির আহমেদ সওদাগর বাড়ি জন্মগ্রহণ করেন। তার মাতার নাম মোরশেদা আক্তার। তার পিতা ফটিকছড়ির সাবেক সংসদ সদস্য রফিকুল আনোয়ার।
রাজনৈতিক ও কর্মজীবন
খাদিজাতুল আনোয়ার বাংলাদেশ আওয়ামী লীগের রাজনীতিবিদ। তিনি একাদশ জাতীয় সংসদের সংরক্ষিত নারী আসন-৬ থেকে নির্বাচিত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।
খাদিজাতুল আনোয়ার ১ আগস্ট ২০২৩ সালে ওমানের রাজধানীতে অনুমতি ছাড়া রাজনৈতিক সভা করা অভিযোগে আটক হন। বাংলাদেশি দূতাবাসের মাধ্যমে মুক্ত হন। বাংলাদেশের পররাষ্ট্রমন্ত্রী আটকের বিষয়টি জানা নেই বলে মন্তব্য করেন।
রেওয়ারী জেলা
রেওয়ারী জেলা হল ভারতের হরিয়ানা রাজ্যের ২২টি জেলার মধ্যে একটি। ১লা নভেম্বর ১৯৮৯ তারিখে হরিয়ানা সরকার গুড়গাঁও জেলাকে খন্ডিত করে এই জেলা তৈরি করে। এটি জাতীয় রাজধানী অঞ্চলের একটি অংশ। জেলার প্রশাসনিক সদর দপ্তর হল রেওয়ারী শহর, যা এই জেলার বৃহত্তম শহরও। মধ্যযুগীয় সময়ে এটি একটি গুরুত্বপূর্ণ বাজার শহর ছিল। এটি দক্ষিণ হরিয়ানাতে অবস্থিত।, পাঁচকুলার পরে এটি হরিয়ানার দ্বিতীয় সর্বনিম্ন জনবহুল জেলা।
ভাষা
২০১১ সালে ভারতের আদমশুমারি অনুযায়ী, জেলার জনসংখ্যার ৯৯.১৩% লোক তাদের প্রথম ভাষা হিসাবে হিন্দিতে কথা বলে।
আহিরওয়ালে আহিরওয়াতি, যাকে বলা হয় 'হিরওয়াতি' ( আহিরদের  ভাষা এবং  রাজপুতানার ভাষা ), ভাষায় কথা বলা হয়।
জনসংখ্যার উপাত্ত
২০১১ সালের আদমশুমারি অনুসারে রেওয়ারী জেলার জনসংখ্যা ৯,০০,৩৩২ জন; ফিজি অথবা মার্কিন যুক্তরাষ্ট্রের ডেলাওয়্যারের জনসংখ্যার প্রায় সমান। জনসংখ্যার ভিত্তিতে এটি ভারতে ৪৬৬তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৭.০৯% ছিল। রেওয়ারীতে প্রতি এক হাজার পুরুষের জন্য ৮৯৮ জন মহিলা (যৌন অনুপাত) রয়েছে। এখানকার মোট সাক্ষরতার হার ৮০.৯৯%, যা পুরুষদের জন্য ৯১.৪৪% এবং মহিলাদের ক্ষেত্রে ৬৯.৫৭%। জনসংখ্যার অধিকাংশই হিন্দু (৯৮.৭৬%), অন্যদিকে ইসলাম (০.৬৩%), শিখ (০.২০%), জৈন (০.১৭%), অন্যান্য (০.২৪%) আছে।
অর্থনীতি
দিল্লির নিকটবর্তী হওয়ায় এবং জেলায় যথেষ্ট খনিজ পদার্থের উপস্থিতির কারণে রেওয়ারীতে মিশ্র ধরনের অর্থনীতি দেখতে পাওয়া যায়। ১৯৮৯ সালে গঠিত হওয়ার পর থেকে ২০১১ সাল পর্যন্ত কৃষিতে নিযুক্ত শ্রমিকের সংখ্যা ৫৪.৭% থেকে কমে ৩৩.৮% এ দাঁড়িয়েছে। শ্রমশক্তিগুলি ক্রমবর্ধমানরূপে দ্বিতীয় বা তৃতীয় শ্রেনীর অর্থনীতি খাতে ব্যবহৃত হয়েছে।
শিল্প
রেওয়াড়ি শহরটি ঐতিহাসিকভাবে পিতলের কাজ এবং পাগড়ির জন্য পরিচিত ছিল। ১৯৮৯ সালে এই জেলা গঠনের আগে, জেলায় মাত্র দুটি মাঝারি মাপের শিল্প প্রতিষ্ঠান ছিল। জেলার গঠন এবং ভারতে অর্থনৈতিক উদারীকরণ ও শিল্পের গতিবিধি রাজধানী দিল্লী থেকে 'জাতীয় রাজধানী অঞ্চলে' চলে আসা, একই সাথে হয়েছে। রেওয়ারীর ধারুহেরা ও বাওয়ালের শিল্প মডেল টাউনশিপের মতো শিল্প সম্পত্তি তৈরি, শিল্পের বৃদ্ধিতে সহায়তা করেছিল। বিভিন্ন মাঝারি মানের ইউনিট পণ্যগুলি যেমন পিতল/তামার পাত, কয়েল/তার, কৃত্রিম সুতা, প্লাস্টিক পণ্য, মুদ্রণ কাগজ, ওষুধ, বিয়ার, তৈরি পোশাক, যন্ত্রপাতি, বৈদ্যুতিক পণ্য ইত্যাদি উৎপাদন করে
ঙ্গেস-দোন-ব্স্তান-'দ্জিন-ব্জাং-পো
ঙ্গেস-দোন-ব্স্তান-'দ্জিন-ব্জাং-পো (১৭৫৯-১৭৯২) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের পঞ্চম প্রধান ছিলেন।
জন্ম ও শিক্ষা
ঙ্গেস-দোন-ব্স্তান-'দ্জিন-ব্জাং-পো ১৭৫৯ খ্রিষ্টাব্দে তিব্বতের মেকং নদী উপত্যকায় হো-পা নামক স্থানে জন্মগ্রহণ করেন। তার পিতার নাম ছিল ব্ক্রা-শিস-'বুম । কম বয়সে তাকে 'গ্যুর-মেদ-থেগ-ম্ছোগ-ব্স্তান-'দ্জিন নামক দ্বিতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামার পুনর্জন্ম রূপে চিহ্নিত করা হয়। চার বছর বয়সে পে-মা-কুন-গ্রোল-র্নাম-র্গ্যাল নামক র্দ্জোগ্স-ছেন বৌদ্ধবিহারের চতুর্থ প্রধান তাকে এই বিহারে নিয়ে যান এবং তাকে শ্রমণের শপথ প্রদান করেন। পে-মা-কুন-গ্রোল-র্নাম-র্গ্যাল ছাড়াও এই সময় পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান  নামক দ্বিতীয় ন্যি-স্প্রুল  উপাধিধারী লামা, দ্রি-মেদ-ঝিং-স্ক্যোং-ম্গোন-পো, ন্যি-গ্রাগ্স-গ্দান-ত্শাব-স্কাল-ব্জাং-দোন-য়োদ , 'বার-ছুং-ব্ক্রা-শিস-র্গ্যা-ম্ত্শো , দ্পা'-বো-লাস-রাব-র্ত্সাল , ব্স্তান-'দ্জিন-স্ন্যিং-পো , নাম-ম্খা'-ম্ছোগ-গ্রুব , 'জিগ্স-মেদ-গ্লিং-পা , পে-মা-ম্ছোগ-গ্রুব  প্রভৃতি বৌদ্ধ সাধকেরা তার উল্লেখযোগ্য শিক্ষক ছিলেন। কুড়ি বছর বয়সে তিনি মধ্য তিব্বত যাত্রা করে গ্রুব-ছেন-পে-মা-ব্শেস-গ্ন্যেন  নামক ও-র্গ্যান-'গ্রো-'দেন-গ্লিং  বৌদ্ধবিহারের প্রতিষ্ঠাতার নিকট শিক্ষালাভ করেন। এই সময় স্মিন-গ্লিং-ম্খান-ছেন-ও-র্গ্যান-ব্স্তান-'দ্জিন-র্দো-র্জে  নামক এক বৌদ্ধ সাধকের নিকট তিনি ভিক্ষুর শপথ লাভ করেন।
তিব্বতী বৌদ্ধ ধর্মে অবদান
১৭৭৩ খ্রিষ্টাব্দে তিনি র্দ্জোগ্স-ছেন বৌদ্ধবিহারের পঞ্চম প্রধান হিসেবে দায়িত্ব গ্রহণ করেন। তিনি ফ্যাগ-ত্শা, স্তাগ-দ্গোন , স্ন্যি-খোগ , কাহ-থোগ প্রভৃতি বৌদ্ধবিহার সম্প্রসারণে অগ্রণী ভূমিকা পালন করেন। এছাড়া তিনি র্দ্জোগ্স-ছেন বৌদ্ধবিহারে বেশ কিছু মন্দির নির্মাণ করান। তিনি ম্থোং-বা-ব্র্গ্যুদ-পা'ই-ফ্যাগ-ব্ঝেস  নামক একটি তান্ত্রিক আচারের প্রচলন করেন।
পুতুল
right|thumb|আড়ঙের জমিদার গিন্নী পুতুল। মানুষ কিংবা অন্য কোনও প্রাণীর অনুরূপ তূলা বা কাপড় অথবা অন্য উপকরণ দিয়ে তৈরি ক্ষুদ্রতর সংস্করণকে পুতুল বলে। পুতুল খেলনা বিশেষ। নদিয়ার কৃষ্ণনগর মাটির পুতুলের জন্য বিখ্যাত।
ইতিহাস
ঐতিহাসিক দৃষ্টিতে দেখলে দেখা যাবে সভ্যতার ঊষা লগ্ন থেকেই পুতুল তৈরি করত মানুষ। তবে সেটি খেলা বা বাড়িঘর সাজানোর থেকে দেবতা এবং অশুভ শক্তির প্রতীক হিসেবেই বেশি। মনে করা যেতেই পারে আদিম মানুষের আঁকা গুহা চিত্র পুতুল তৈরির প্রথম ধাপ। সেক্ষেত্রে আলতামিরার গুহাচিত্রকে পুতুলের উত্তর পুরুষ বলা জেতেই পারে। পুতুল কখনও মানুষের চেহারার কাছাকাছি আবার কখন কোনো পশুর চেহারার অনুকরণে হয়ে থাকে। সেক্ষেত্রে বৃহত্তর দৃষ্টিতে মাটি, কাঠ, মোম, প্লাস্টিকের বানানো পশুপাখি থেকে ফল, গাছ সব কিছুকেই পুতুলের শ্রেণিভুক্ত করা যায়।
প্যারো
প্যারো হচ্ছে একটি চিকিৎসায় সাহায্যকারী রোবট শিশু হার্প সিল, যাকে বানানো হচ্ছে অত্যন্ত কোমল সুন্দর হিসেবে যাতে তা হাসপাতালে রোগীদের উপর কোমল প্রভাব রাখে এবং রোগীদের আবেগ বের করার চেষ্টা করে, যা প্রাণী-সহযোগে থেরাপির অনুরূপ তবে এক্ষেত্রে রোবট ব্যবহার হয়।
ইতিহাস
১৯৯৩ সালের শুরুর দিকে প্যারোর নকশা তৈরি করে জাপানের এআইএসটি এর ইনটেলিজেন্ট সিস্টেম রিসার্চ ইন্সটিটিউটের তাকানোরি শিবাতা। ২০০১ সালের শেষদিকে এটিকে জনসম্মুখে আনা হয়। এর উন্নয়নে ইতোমধ্যে ১৫ মিলিয়ন আমেরিকান ডলার ব্যয় হয় এবং ২০০৩ সালে "বেস্ট অফ কমডেক্সের" এর চূড়ান্ত পর্বে যায় (ফাইনালিস্ট), এবং ২০০৪ সাল থেকে শিবাতার কোম্পানি ইনটেলিজেন্ট সিস্টেম কো. এটি বাণিজ্যিকভাবে বিক্রি করে আসছে। প্যারো তৈরি হয়েছে হার্প সিলের ভিত্তিতে যাদের শিবাতা দেখেছিলেন উত্তর-পূর্ব কানাডার একটি বরফাচ্ছাদিত অঞ্চলে যেখানে তিনি আবার তাদের ডাক ও সংরক্ষণ করেছিলেন যাতে তা প্যারোতে উপস্থাপন করা যায়। ২০০৯ সালে যুক্তরাষ্ট্রের কর্তৃপক্ষ প্যারোকে ২য় শ্রেণীর চিকিৎসা যন্ত্র হিসেবে চিহ্নিত করে।
প্যারোকে প্রাথমিকভাবে দেখভালের বিশেষ করে ডেমেন্সিয়া রোগীদের জন্য থেরাপি হিসেবে ব্যবহার হয়েছে।
বর্ণনা
প্যারোতে কয়েকটি ডুয়াল ৩২-বিট প্রসেসর, তিনটি মাইক্রোফোন, পশম ঘিরে ১২ টি স্পর্শক্ষম সেন্সর, স্পর্শ কাতর পশম এবং একটি মোটর ও অ্যাকচুয়েটর মিলে একটি জটিল ব্যবস্থা আছে যেটি নিঃশব্দে এটির অঙ্গ ও দেহ পরিচালনা করে। রোবটটি এর লেজ নাড়িয়ে এবং চোখের পাপড়ি খুলে ও বন্ধ করে আদরের প্রতি সাড়া দেয়। শিবাতা এটি তৈরি করেছিলেন এমনভাবে যেন তা সরাসরি চোখে চোখ রাখতে পারে, স্পর্শের প্রতি সাড়া দিতে পারে, মানুষকে জড়িয়ে ধরতে পারে, চেহারা মনে রাখতে পারে এবং এমন সমস্ত ভঙ্গিমা করতে পারে যা পরিস্থিতির সাথে খাপ খায়। তিনি যুক্তি দেখান, "পৌষ্য থেরাপিতে যেমন প্রাণী ব্যবহার হয় প্যারো ও তেমনি হতাশা ও দুঃচিন্তা দূর করতে পারে তবে এটির কখনো খাদ্যের প্রয়োজন হয় না এবং কখনো মারা যায় না।" প্যারো ডাকের প্রতিও সাড়া দেয় এবং নাম মনে রাখতে পারে। এটি চমকে যাওয়া, খুশি হওয়া ও রাগ করার মত আবেগ দেখাতে পারে। এটি একটি সত্যিকারের শিশু শীলের মত শব্দ করতে পারে এবং শিশু শীলের স্বভাবের বদলে এটিকে দিনে জেগে থাকার ও রাতে ঘুমানোর প্রোগ্রাম করা হয়।
নৈতিক চিন্তা
ডঃ বিল থমাস মানুষের আবেগকে সহায়তা দেয়ার জন্য রোবটের উপর নির্ভর করার বিষয়ে উদ্বেগ প্রকাশ করেন। উল্লেখ্য, ডঃ বিল থমাস গ্রিন হাউস প্রজেক্টের প্রতিষ্ঠাতা যেটির লক্ষ্য হচ্ছে প্রথাগত নার্সিং হোমে দীর্ঘ-মেয়াদী যত্নের পরিবর্তে ছোট, গৃহ-সদৃশ পরিবেশে রোগীর যত্ন নেয়া যাতে তারা জীবনকে পরিপূর্ণভাবে উপভোগ করতে পারে। এমআইটি’র “ইনিশিয়েটিভ অন টেকনোলজি অ্যান্ড দ্য সেলফ” এর পরিচালক শেরী টারকেল যুক্তি দেখান যে প্যারোর মত রোবটগুলো একটি কৃত্রিম সম্পর্ক তৈরি করবে এবং যারা মানব সম্পর্ক জটিল মনে করে তারা রোবট সঙ্গীর দিকে ঝুঁকে যাবে।
জনপ্রিয় সংস্কৃতিতে
দ্য সিম্পসনের "প্রতিস্থাপনযোগ্য তুমি" পর্বে বার্ট সিম্পসন এবং মার্টিন প্রিন্স তৈরি করেছিলেন রোবটিক শিশু শীল। এগুলো ছিল মূলত প্যারো রোবট যেগুলো তৈরির উদ্দেশ্য ছিল স্প্রিংফিল্ড রিটায়ারমেন্ট ক্যাসেলের বয়স্ক ব্যক্তিদের আনন্দ দেয়া। আজিজ আনসারির নেটফিল্কস নাটক মাস্টার অফ নানের অষ্টম পর্ব ‘’ওল্ড পিপলে’’ প্যারোকে দেখা গিয়েছিল।
আস্করপুর ইউনিয়ন
আস্করপুর ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৯৩.৯১ কিমি২ (৩৬.২৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,২৬০ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৮টি।
বাঁকুড়া-মসাগ্রাম রেলপথ
বাঁকুড়া-মসাগ্রাম রেলপথ হল বাঁকুড়া জেলার বাঁকুড়া শহর ও পূর্ব বর্ধমান জেলার মসাগ্রামের মধ্যকার একটি ব্রড-গেজ রেলপথ। এটি ১১৬ কিলোমিটার (৭২ মাইল) দীর্ঘ পথে ২২ টি স্টেশনে রেল পরিষেবা প্রদান করে। বাঁকুড়া ও মসাগ্রামের মধ্যে সংযোগ তৈরি করে, সেই কারণে লাইনটির এমন নামকরণ করা হয়েছে। রেলপথটি ভারতীয় রেলের দক্ষিণ-পূর্ব রেল অঞ্চলের আদ্রা রেলওয়ে বিভাগের অধীনস্থ রয়েছে।
ইতিহাস
৪১-কিলোমিটার দীর্ঘ (২৫ মাইল) বাঁকুড়া-সোনামুখী ব্রডগেজ বিভাগটির নির্মান সম্পন্ন হয়েছে এবং ২০০৫ সালে জনসাধারণের কাছে খোলা হয়।  ৫৫ কিলোমিটার দীর্ঘ (৩৪ মাইল) সোনামুখী-রায়নার ব্রড গেজ রেলপথটি ২০০৮ সালে নির্মাণ সম্পূর্ণ হয় এবং ২০০৮ সালে জনসাধারণের জন্য খোলা হয়  এবং ২০১১ সালে মাথনাশিপুরের একটি স্টপ নির্মান সম্পন্ন হয়। ভারতীয় রেলমন্ত্রীর মতে, মাসগ্রাম ২০১৩-১৩ অর্থবছরে খোলা করার পরিকল্পনা রয়েছে। ২০ কিলোমিটার দীর্ঘ (১২ মাইল) রণগর-মাসগ্রামের নতুন ব্রডগেজ বিভাগের সমাপ্তি পরে হাওড়া ও বাঁকুড়া মধ্যে দূরত্ব ২৩১ কিলোমিটার (১৪৪ মাইল) (খড়গপুরের মাধ্যমে) থেকে কমে ১৮৫  কিলোমিটার (১১৫ মাইল) হবে। শেষ অংশে দামোদর নদী জুড়ে একটি সেতু নির্মাণ করা হয়েছে।  দমদরে ৫১০ মিটার দীর্ঘ (১,৬৭০ ফিট) সেতু ইতিমধ্যে নির্মিত হয়েছে এবং মাথনাশিপুর-মাসগাগ্রাম নতুন প্রকল্পে কাজ শুরু হয়েছে চারটি নতুন স্টেশন রয়েছে। যথা - গ্রাম মাসগ্রাম (মুস্তফাকক), হাবাসপুর, দাদাপুর ও বেরুগরাম।
বাঁকুড়া-ছাতনা-মুকুটমণিপুরের ৪৮.২৫ কিলোমিটার দীর্ঘ (২৯.৯৮ মাইল) নতুন ব্রডগেজ রেললাইন নির্মাণের উদ্বোধন করা হয়েছে।
পথ
থাম্ব|বাম|300px|বাঁকুড়া–মসাগ্রাম রেলপথের মানচিত্র বাঁকুড়া কাছাকাছি পূর্ববর্তী মিটার গেজ লাইন একটু ভিন্ন ছিল। সাবেক মিটারগেজ স্টেশনটি  ব্রডগেজ স্টেশন থেকে বিচ্ছিন্ন ছিল। এটা সন্নিহিত রাস্তা পরে ছিল, তাই যদি কেউ বর্ডগেজ  থেকে মিটারগেজ স্টেশনে পরিবর্তন করতে চান, তাহলে তাকে মিটারগেজ স্টেশনের ট্রেন চড়তে  রাস্তা পার হতে হবে। আদ্রা থেকে রাইনগর পর্যন্ত যাত্রা চালিয়ে যাওয়ার জন্য, নতুন ব্রডগেজ লাইনটি বাঁকুড়া জংশনের আগে (খড়গপুর থেকে আদ্রা যেতে), তারপর এটি একটি অর্ধবৃত্তাকার হিসাবে পরিণত হয়, এবং তারপর পুরানো মিটারগেজ  লাইনে যুক্ত হয়। বাকি অংশের উপর এটি পুরাতন লাইনের প্রান্তিককরণটি অনুসরণ করে। লাইন সম্পূর্ণরূপে  সোনামুখী, প্যাট্রাসেইয়ার, বোউইচান্দি, সিহারাবাজার ও রায়নগর অতিক্রম রয়েছে। এটি লাল মাটি এবং একটি আংশিকভাবে কাটা জঙ্গলের অংশ অতিক্রম করে যায়।
ট্রেন পরিষেবা
বর্তমানে (২০১৭), বাঁকুড়া জংশনে থেকে মসাগ্রাম স্টেশনের মধ্যে  চারটি ডিএমইউ ট্রেন চলছে। ২০১৭ সালে  মসাগ্রাম ও বাঁকুড়ার মধ্যবর্তী  ব্রডগেজ  লাইনের  নির্মান সম্পন্ন হয়েছে এবং এই লাইনের ৫ টি ডিএমইউ চলাচল করছে।
নবদুর্গা
চৈত্র মাসের নবরাত্রির অন্তর্গত অন্তিম দিন শুক্লানবমীর মৃগশিরা নক্ষত্রযুক্ত ব্রহ্মমূহুর্তে সদাশিবপত্নী শিবা, পার্বতীরূপে মেনকার গর্ভে লীলাবশত মনুষ্য চর্ম ধারণ করে জন্ম নেন। তাই এই পবিত্র তিথির উক্ত দিনটিকে সনাতন ধর্মের “বিশ্ব মাতৃ দিবস” হিসেবে পালন করা হয়। আবার এটি ‘দেবী জয়ন্তী’ নামেও বিখ্যাত। এই দিনেই ভগবান রামচন্দ্রের জন্ম হয়, যা ‘রামনবমী’ নামে পরিচিত।
ভগবতীর বিভিন্ন রূপ
দেবী দুর্গা আর নবদুর্গা(পার্বতী) আদ্যাশক্তিরই অন্যরূপ। দেবী দুর্গা ত্রিশূল দিয়ে মহিষাসুরকে বধ করে বলে "মহিষমর্দিনী" নামে অভিহিত করা হয়। মাতা পার্বতীও আদ্যাশক্তি। আদ্যাশক্তি ঈশ্বরের মাতৃরূপের প্রকাশ।ভগবতীর আর অনেক রূপ রয়েছে, সেগুলো হলো:মহাকালী,মঙ্গলচন্ডী,বামনী,ব্যাসাণী,গঙ্গা, কামাখ্যা,বগলামুখী,তারা,ষোড়শী,ভুবনেশ্বরী,কাশিপুরাধিশ্বরিণী,জয়ন্তী,মঙ্গলা,ভদ্রকালী,অজিতা,বিজয়া,জয়া,কন্যাকুমারী,কাপালিনী,ক্ষমা,ধাত্রী,স্বাহা,স্বধা,বসন্তেশ্বরী,মিনাক্ষী,কামেশ্বরী,সম্পাটকারি,মাতঙ্গী,বনচণ্ডী,ধূমাবতী,ছিন্নমস্তা,ললিতাম্বা ত্রিপুরাসুন্দরী,বারুণী,অগ্নিণী,কূর্মাণী,মৎস্যাণী,সত্যভামা(নর্কাসুরমর্দ্দিনী),জগদম্বা,সীতা,রাধা,বসুমতী,শোদাসি,মহাত্রিপুরাগৌরী,সংকটনাশিনী,বিপত্তারিণী,ত্বরিতা,বাগ্বাদিণী,নীলা,বালা,ধূমাবতী,ভ্রামোরী,রণচণ্ডী,অন্নপূর্ণা,নন্দা,রক্তদণ্ডিকা,আতুম,বাক,নকুলা, তুলসী, ব্রক্ষ্ণাণী, মুর্গাভাণা,বিনায়িকা,গন্ধেশ্বরী,উমা,বঙ্গেশ্বরী,হুদুর দুর্গা, শচী,কার্তিকী,বরাহী,নৃসিংহী,শুভ্রলা,রুদ্রাণী,কৌমারী, কুমারী,সন্ধি, অপরাজিতা,ঐন্দ্রী,মাহেশ্বরী,সদাগৌরী, বিশ্বকর্মা,অদিতি,ষষ্ঠী,যোগমায়া,অম্বিকা,শৈবী,বৈষ্ণবী,নাগশোভিতা(নাগচণ্ডী),নারায়ণী,যোগুলাম্বা,শূলধারিণী, শৃঙ্গলাদেবী,বিমলা,মণিকাম্বা,হর্সিদ্ধি,সুগন্ধা,ফুল্লরা,মহাশিরা,হিংলাজ, ইন্দ্রাক্ষিণী, বেহুলা,মহামায়া, কমলেকামিণী,শাকম্ভরী,হৈমবতী,শীতলা, চামুণ্ডেশ্বরী,কৌষিকী,দক্ষনন্দিনী,একজটা, উগ্ৰতারা,প্রত্যাঙ্গীরা,বাশুলী,বিশালাক্ষী,ভীমা,বিষকন্ঠা,নটরানী,মহাদেবী,নার্দিনী,মনসা,ডাম্রী,শোকরহিতা,শতাক্ষী, ভাদু,ভদ্রকালী,গুহ্যকালী,শ্মশানকালী ও ইত্যাদি।এসব রূপ মাতা পার্বতীর আদ্যাশক্তির অন্তর্গত।
১.শৈলপুত্রী: নবদুর্গার প্রথম রূপ দেবী শৈলপুত্রী। দেবীর দক্ষিণ হস্তে ত্রিশূল আর বাম হস্তে পদ্ম আছে তাই দেবীর অপর নাম শুলধারিণী। দেবীর আরেক নাম বৃষরুদ্ধা কারণ তিনি বৃষের উপর চড়েছিলেন। দেবীর মস্তকে শোভা পেয়েছে অর্ধচন্দ্র। দক্ষকন্যা সতী দেহত্যাগের পরে পরজন্মে গিরিরাজ হিমালয় ও মেনকার ঘরে দেবী পার্বতী রূপে জন্মগ্রহণ করেন মহামায়া। শৈলরাজের কন্যারূপে দেবী পার্বতী হলেন শৈলপুত্রী।
দেবী শৈলপুত্রীর মন্ত্র-
ওম দেবী শৈলপুত্রায় নমঃ ॥
বন্দে বঞ্চিতালভয় চন্দ্রার্ধকৃতশেখরম্।
বৃষরুধাম শূলধারম শৈলপুত্রিম যশস্বিনিম ॥
ইয়া দেবী সর্বভূতেষু মা শৈলপুত্রী রূপেনা সংস্থিতা।
নমস্তস্যায় নমস্তস্যৈ নমস্তস্যৈ নমো নমঃ ॥
২. ব্রহ্মচারিণী বা তপস্যারিণী: মা পার্বতীর নবশক্তির দ্বিতীয় রূপ ব্রহ্মচারিণী। এখানে ‘ব্রহ্ম’ শব্দের অর্থ হল তপস্যা। ব্রহ্মচারিণী অর্থাৎ তপস্যারিণী--- তপাচরণিকা। কথিত আছে যে---‘বেদস্তত্ত্বং তপো ব্রহ্ম’---বেদ, তত্ত্ব এবং তপ হল ‘ব্রহ্ম’ শব্দের অর্থ। দেবী ব্রহ্মচারিণীর রূপ- জ্যোতিতে পূ র্ণ, অতি মহিমামণ্ডিত। তিনি ডান হাতে জপের মালা এবং বাঁ হাতে কমণ্ডলু ধারণ করে আছেন।পূর্বজন্মের সতী যখন হিমালয়ের কন্যারূপে মহামায়া আদি শক্তি পার্বতী রূপে জন্মেছিলেন তখন তিনি নারদের পরামর্শে ভগবান শঙ্করকে পতিরূপে লাভ করার জন্য কঠিন তপস্যা করেন। সেই কঠিন তপস্যার জন্য তাকে তপস্যারিণী বা ব্রহ্মচারিণী বলা হয়। তিনি সহস্র বর্ষ ধরে মাত্র ফল-মূলের আহার করে জীবন ধারণ করেছিলেন। শতবর্ষ তিনি শাক আহার করে জীবন নির্বাহ করেছিলেন তাই তার নাম হয় পটলবতী বা শাকাহারিণী। কিছুকাল কঠিন উপবাসে থেকে খোলা আকাশের নিচে বর্ষা ও গ্রীষ্মের দাবদাহে কাটিয়েছেন। এই কঠোর তপশ্চর্যার পরে তিন সহস্র বছর শুধুমাত্র গাছ থেকে মাটিতে ঝরে পড়া বেলপাতা আহার করে অহর্নিশ ভগবান শঙ্করের আরাধনা করেছেন। তারপর তিনি সেই শুষ্ক বেলপাতা আহার করাও পরিত্যাগ করেন। অতঃপর কয়েক সহস্র বছর নির্জলা, নিরাহারে থেকে তপস্যা করতে লাগলেন। পাতা (পর্ণ) খাওয়া পর্যন্ত পরিত্যাগ করায় তার অন্য একটি নাম হয় ‘অপর্ণা’।কয়েক সহস্র বছর এই তপস্যা করায় ব্রহ্মচারিণী দেবীর শরীর কৃশ-একদম ক্ষীণ হয়ে গেল। তিনি অতি কৃশকায় হয়ে গিয়েছিলেন। তার এই দশা দেখে মা মেন্কা অত্যন্ত দুঃখিত হলেন। তিনি তাকে এই কঠিন তপস্যা থেকে বিরত করার জন্য বললেন, ‘উ মা, না ওরে আর না!’ তখন থেকে দেবী  মহামায়ার আর এক নাম হয় ‘উমা’।তার তপস্যার কঠোরতায় ত্রিলোকে হাহাকার পড়ে গেল দেবতা, ঋষি, সিদ্ধগণ, মুণি সকলেই ব্রহ্মচারিণী দেবীর এই তপস্যাকে অভূতপূর্ব পুণ্যকাজ বলে তাকে প্রশংসা করতে লাগলেন। অবশেষে পিতামহ ব্রহ্মা তাকে সম্বোধন করে প্রসন্ন হয়ে আকাশবাণীর মাধ্যমে বললেন, হে দেবী! আজ পর্যন্ত কেউ এরূপ কঠোর তপস্যা করে নি। তোমার দ্বারাই এরূপ তপস্যা সম্ভব। তোমার এই অলৌকিক কাজে চতুর্দিকে ধন্য ধন্য রব উঠেছে। তোমার মনোষ্কামনা সর্বতোভাবে পূর্ণ হবে। ভগবান চন্দ্রমৌলি শিবকে তুমি পতিরূপে পাবে। এবার তুমি তপস্যায় বিরত হয়ে গৃহে ফিরে যাও। তোমার পিতা শীঘ্রই তোমাকে নিতে আসবেন।’মা পার্বতীর এই দ্বিতীয় রূপ ভক্ত এবং সিদ্ধদের অনন্ত ফল প্রদান করে। তাঁর উপাসনা দ্বারা মানুষের স্বভাবে তপ, ত্যাগ, বৈরাগ্য, সদাচার, সংযম বৃদ্ধি পায়। জীবনের কঠিন সংঘর্ষেও তাঁর মন কর্তব্যে বিচলিত হয় না। মা ব্রহ্মচারিণী দেবীর কৃপায় তাঁর সর্বদা সিদ্ধি ও বিজয় প্রাপ্তি হয়। দুর্গাপূজার দ্বিতীয় দিনে এঁর স্বরূপেরই আরাধনা করা হয়। এই দিন সাধকের মন ‘স্বাধিষ্ঠান চক্রে’ স্থিত হয়। এই চক্রে চিত্ত-প্রতিষ্ঠ যোগী তার কৃপা ও ভক্তি লাভ করে।
৩. চন্দ্রঘণ্টা: দেবী চন্দ্রঘন্টা স্বরূপ পরম কল্যাণিকা ও সুমঙ্গলা। এঁনার মস্তকে অর্ধচন্দ্র থাকে, তাই দেবীকে চন্দ্রঘণ্টা নামে ডাকা হয়। এঁনার শরীরের রং স্বর্ণের মতো উজ্জ্বল। এই দেবী দশভুজা। এঁনার হাতে কমণ্ডলু , তরোয়াল , গদা , ত্রিশূল , ধনুর্বাণ , রক্তপদ্ম , জপমালা,ডমরু,শঙ্খ, থাকে। এঁনার বাহন সিংহ। দেবী তার ঘণ্টার ন্যায় প্রচন্ড চন্ড ধবনিতে দুরাচারী রাক্ষস , দানব , দৈত্য দের প্রকম্পিত করেন। শিব পার্বতীর বিবাহের সময় হঠাৎ অসূররাজ তারোকাসুর প্রেত পিশাচ দৈত দানব সহ আক্রমণ করে তখন দেবী পার্বতী এক দশ ভুজ রুপী মঙ্গলময় দেবী রূপে চন্দ্র সম বিশাল শুভ ঘণ্টা বাজিয়ে সকল অশুভ শক্তি কে নিরস্ত্র করেন দেবী উগ্র রূপ ধারণ করেন নি কারণ জন্মের পর দেবী পার্বতী নিজের দশ মহাবিদ্যা ও বিশ্ব রূপ হিমবান ও মহারানী মেন্কা কে দর্শন করালে মা মেনকা দেবী পার্বতী কে প্রতিশ্রুতি বদ্ধ করেন যে তাদের কাছে থাকা অবস্থায় পার্বতী নিজের কোনো উগ্র রূপ প্রকাশ করবেনা ও তৃতীয় নয়ণ কে লুকিয়ে রাখবেন।
৪. কুষ্মাণ্ডা: দেবী পার্বতী তার চতুর্থ স্বরূপে "কুষ্মাণ্ডা" নামে পরিচিতা। নবরাত্রের চতুর্থদিনে, অর্থাৎ চতুর্থী তিথিতে মাতৃপ্রাণ ভক্তগণ এই কুষ্মাণ্ডারূপেই আদ্যাশক্তিকে আহ্বান করে থাকেন।
কারুণ্যে ভরপুর মায়ের সৌম্যপ্রতিমা। দেবী সিংহবাহিণী, ত্রিনয়ণী ও অষ্টভুজা। আটটি হাতে সুদর্শনচক্র, ধনুর্বাণ, রক্তপদ্ম, কমণ্ডলু, ইত্যাদি দৃষ্টিগোচর হয়। মায়ের বামহস্তে একটি অমৃতপূর্ণ কলসও রয়েছে। এখানে অমৃত ব্রহ্মের রূপক, দেবী ভগবতী পার্বতী অমৃতপূর্ণ কলস অর্থাৎ ব্রহ্মজ্ঞানের আধার হাতে নিয়ে বসে রয়েছেন। যোগ্য সাধক আপন তপোবল ও কৃচ্ছ্রতা দ্বারা মহামায়াকে প্রসন্ন করতে পারলে তবেই মা সেই অমৃতভাণ্ডের অমৃতধারায় সাধককে স্নান করিয়ে তৃপ্ত করবেন, ব্রহ্মজ্ঞান প্রদানে কৃতার্থ করবেন।
মায়ের হাতে আরও একটি বস্তু রয়েছে, সেটি হল জপমালা। সেই জপমালা সিদ্ধমন্ত্রে মন্ত্রিত, তাহা অষ্টসিদ্ধি ও নবনিধি দান করতে সমর্থ। এবার যে ভক্ত রুচি অনুযায়ী যা চাইবে, কল্পতরু মা সেই অনুসারেই বাঞ্ছা পূর্ণ করবেন। যে সিদ্ধি ও সিদ্ধাই চাইবে, মা তাকে তাই দিয়ে ভোলাবে। আর যে পার্থিব সম্পদে অনীহা প্রকাশ করে ওই অমৃতপূর্ণ কলস, অর্থাৎ ব্রহ্মজ্ঞান চাইবে, মা তাকেও তাই দিয়েই সন্তুষ্ট করবেন।
এবার আসি মায়ের নাম বিশ্লেষণে। শাস্ত্রে বলা হয়েছে, বলিদানের মধ্যে কুমড়ো বলি মায়ের অধিক প্রিয়। কুমড়োকে সংস্কৃতে "কুষ্মাণ্ড" বলে, কুষ্মাণ্ডপ্রিয় দেবী তাই কুষ্মাণ্ডা নামে স্তুতা। এ তো গেল সহজ একটি ব্যাখ্যা, কিন্তু এর সুগভীর অর্থও রয়েছে। যেমন-
"কুৎসিত উষ্মা সন্তাপস্তাপত্রয়রূপো যস্মিন সংসারে। স সংসারে অণ্ডে উদর রূপায়াং যস্যাঃ।।"
সংসার তাপযুক্ত, ত্রিবিধ তাপে জরজর। সেই সংসারকে যিনি ভক্ষণ করেন, তিনিই কুষ্মাণ্ডা। কু- কুৎসিত, উষ্মা সন্তাপত্রয়ে পূর্ণ জগৎ যাঁর অণ্ডে (উদরে) বিদ্যমান, তিনিই কুষ্মাণ্ডা।
দেবী কুষ্মাণ্ডার যেহেতু আটটি হাত, তাই তিনি "অষ্টভুজা" নামেও পরিচিতা। এনাকে "কৃষ্ণমাণ্ড" নামেও ডাকা হয়। মহাপ্রলয়ের পরে যখন সর্বত্র শুধু নিশ্ছিদ্র অন্ধকার ছেয়ে রয়েছে, তখন এই ভগবতী কুষ্মাণ্ডা "ঈষৎ হাস্য" করে ব্রহ্মাণ্ড সৃষ্টি করেছিলেন। তাই আদ্যাশক্তি বলতে আমরা যাঁকে বুঝি, তিনিই ইনি। দেবীর বাসস্থান সৌরমণ্ডলে। ভীমাপর্বতেও দেবী নিবাস করেন বলে উল্লেখ আছে।দেবী পার্বতী সৃষ্টির রচয়িতা ব্রহ্মা ও তার স্ত্রী সরস্বতীকে চিন্তিত দেখে জিজ্ঞাসা করেন তাদের চিন্তার কারণ তখন তারা বলেন তারা বুঝতে পারছেনা সঠিক কি ভাবে সৃষ্টি কে সম্পূর্ণ রচনা করবেন দেবী তাদের চিন্তার তাপ হরণ করেন তাদের আশ্বাস দেন একদিন মহা শূন্যে উপবিত দেবী পার্বতী একাকী বসে আছেন হঠাৎ সেখানে শিবের আগমন ঘটে স্বামী কে পেয়ে দেবী মহামায়া আনন্দে হেসে ফেলেন ও সেই হাস্য তাপে সৃষ্টি হয় সূর্যাদি সৃষ্টির।
৫. স্কন্দমাতা: আমরা যেমন দেবীকে গণেশজননী হিসেবে বেশি পুজো করি, পশ্চিম ভারতে আবার দেবী মান্যতা পান কার্তিকেয়র মাতা হিসেবে। কার্তিকের অরা এক নাম স্কন্দ। নবরাত্রির পঞ্চম রাতে দেবী পার্বতী পূজিত হন স্কন্দমাতা রূপে। ত্রিনয়ণী দেবী চার হাতবিশিষ্টা। ডানদিকের উপরের হাতে ধরে আছেন শিশু কার্তিককে। প্রস্ফুটিত পদ্ম থাকে আর এক দক্ষিণ হস্তে। বাঁ দিকের একটি হাত বরাভয় দিচ্ছে। আর এক হাতে ধরে আছেন পদ্ম। এই রূপে দেবী দুর্গা সিংহ বাহনে উপবিষ্ট হন। তিনি বসে থাকেন ফুটে থাকা কমলে। পূজিত হন নবরাত্রির পঞ্চমদিনে |শিবের তেজ যখন পার্বতীর গর্ভে ধারণ করতে যাবেন সেই সময় রতির অভিশাপের প্রভাবে সেখানে অগ্নি দেব চলে আসেন শিব তেজ দেবী পার্বতী ধান করতে পারেন না ও ক্রুদ্ধ হন তারপর অগ্নি শিবের তেজ বহন করে নিয়ে গেলে দেবগণ অনুরোধে পার্বতিও গর্ভের তেজ প্রদান করেন কারণ একা পুরুষের তেজে সন্তান জন্ম হয়না পরে উভই তেজ গঙ্গা ধারণ করতে চাইলে সেও অক্ষম হয়ে সেটি পার্শ্ববর্তী সর বনে নিক্ষেপ করে ও এক পুত্রের জন্ম হয় খুদার্ত সেই শিশুকে কৃতিকা রা স্তন্য পান করালে সে কার্তিক নামে অভিহিত হয় পরে সেই শিশু কে পার্বতী নিতে চাইলে কৃতীকা গণ অস্বীকার করে দেবী রাগে বগলামূখী রূপ ধারণ করে কারণ তার তেজে সন্তান জন্ম হোয়েছে তিনি কোনো তাকে ছাড়বেন দেবী শিশু স্কন্দ কে কৈলাসে নিয়ে আসেন তার ৬ বছর বয়সী তারোকাসূরমর্দী কার্তিক মায়ের কাছে অস্ত্র শিক্ষা নিয়ে অসূররাজ তারোকাসূরবধ করে পুত্রকে অসুরের হাত থেকে সুরক্ষা করতে দেবী ভীষণ রূপ ধারণ করে। অসুররাজবধে মা ও ছেলে তারোকাসূরনাশিণী এবং তারোকাসূরমর্দীরূপে তাই একত্রে পূজিত।
৬. কাত্যায়নী: এই নাম এবং রূপের সঙ্গে জড়িয়ে আছে এক পৌরাণিক কাহিনি। বৈদিক যুগে কাত্যায়ন নামে এক মহাঋষি ছিলেন। এক পুত্রের পিতা কাত্যায়নের ইচ্ছে হয় একটি কন্যাসন্তান লাভ করেন। দেবী পার্বতী র তপস্যা করে তিনি অভীষ্ট পূর্ণ করেন। তার স্তবে তুষ্ট হয়ে স্বয়ং দেবী পার্বতী জন্ম নেন মহাঋষি কাত্যায়নের কন্যা সন্তানরূপে। তখন তার নাম হয় কাত্যায়নী। নবরাত্রির ষষ্ঠ দিনে আরাধিতা হন ভক্তদের কাছে।দেবী পার্বতী এই রূপ নিয়ে মহিষাসুর কে বধ করেন
৮. মহাগৌরী: হিমায়লকন্যা ছিলেন গৌরবর্ণা। শিবের তপস্যা করে রৌদ্রে তিনি কৃষ্ণা হন। মহাদেব যখন গঙ্গাজল দিয়ে তাকে স্নান করান, তখন তিনি হয়ে ওঠেন ফর্সা। তার এই রূপের নাম হয় মহাগৌরী। প্রচলিত বিশ্বাস, নবরাত্রির অষ্টম রাতে তার পুজো করলে সব পাপ ধুয়ে যায়। সাদা পোশাক পরিহিতা, চার হাত বিশিষ্টা দেবীর বাহন ষাঁড়। দেবীর এক হাত শোভিত বরাভয় মুদ্রায়। বাকি তিন হাতে থাকে পদ্ম, ত্রিশূল এবং ডমরু|দেবী এই গৌরী রূপে অষ্ট বর্ষি বালিকা রূপে শিব কে নৃত্য করে প্রমোদ দেন পরে শিব তার পরিচয় জানতে চাইলে দেবী পার্বতী নিজের রূপ প্রকাশ করেন।
৯. সিদ্ধিদাত্রী: নবদুর্গার নবম তথা শেষ রূপ হল সিদ্ধিদাত্রী। সিংহবাহিনী দেবীর চার হাতে আশীর্বাদী মুদ্রা। তিনি সিদ্ধি দান করেন। অর্থাৎ‍ তার উপাসনায় সংসারে আসে সুখ এবং সমৃদ্ধি। সবাইকে বরাভয় দেন এই মাতৃকামূর্তি। দেবী ভগবত্‍ পুরাণে আছে, স্বয়ং মহাদেব দেবী পার্বতী কে সিদ্ধিদাত্রী রূপে পুজো করেছিলেন। এবং তার ফলে মহাদেব সকল সিদ্ধি লাভ করেন। সিদ্ধিদাত্রীর আশীর্বাদেই সর্ব সিদ্ধি লাভ করেন মহাদেব|
নবরাত্রিতে দেবী পার্বতীর দুর্গাপুজোয় যোগসাধনার যোগপদ্ধতি অত্যন্ত উচ্চ মার্গের সাধনক্ষেত্রের সঙ্গে যুক্ত। যথা এই নবরাত্রির প্রথম দিনের পুজোয় যোগীগণ তাদের মনকে ‘মূলাধার’ চক্রে স্থিত করেন। যা মানুষের শরীরের অভ্যন্তরেই প্রতিষ্ঠিত ‘কুল্কুণ্ডলিনী’ রূপে – যিনি স্বয়ং মহাশক্তি, দৈবী ও ঐশী শক্তি, মহামায়া, মহাদুর্গা। নবদুর্গা রূপের প্রথম দিনের রূপটি হল ‘ ‘শৈলকন্যা', দ্বিতীয়ায় দ্বিতীয় রূপটি হল ‘ব্রহ্মচারিণী’। বেদ-এ এর উল্লেখ আছে। এদিন যোগী সাধক তার মনকে ‘স্বাধিষ্ঠান’ চক্রে স্থিত করেন যোগসাধনার মাধ্যমে। নবরাত্রি আরাধনার তৃতীয় দিনে মা দুর্গার তৃতীয় শক্তির নাম ‘চন্দ্রঘণ্টা’, উপাসনায় যোগী তার মনকে ‘মণিপুর’ চক্রে প্রবিষ্ট করান। মা দুর্গার চতুর্থ রূপের নাম হল ‘কুষ্মাণ্ডা’, এই চতুর্থী তিথিতে সাধকের মন ‘অনাহত’ চক্রে অবস্থান করে। মহাপঞ্চমীতে দেবী দুর্গা ‘স্কন্দমাতা’ রূপে পূজিতা হন। এই দিনে সাধক তার মনকে ‘বিশুদ্ধ’ চক্রে স্থাপন করেন। দেবী দুর্গাকে প্রথম আরাধনা করেন মহর্ষি কাত্যায়ন – কন্যারূপে। তাই দেবী দুর্গা মহাষষ্ঠীতে ‘কাত্যায়নী’ রূপে পূজিতা হন। শ্রীকৃষ্ণ-সহ সমস্ত গোপ ও গোপী দেবী কাত্যায়নীর পূজা করেন, এর উল্লেখ মহাভারতে পাওয়া যায়। দেবী কাত্যায়নীর আরাধনায় সাধক ‘আজ্ঞা’ চক্রে তার মনের উত্তরণ ঘটান। দুর্গাপূজার সপ্তম দিনে মহাসপ্তমীতে দেবী দুর্গাকে ‘কালরাত্রি’ রূপে পূজা করার বিধান। সে দিন সাধকের মন ‘সহস্রার’ চক্রে অবস্থান করে। মহাষ্টমীতে দেবী দুর্গার রূপ হয় ‘মহাগৌরী’ – সন্ত তুলসীদাস এই দেবীর উপাসনা করতেন। এই দিন সাধকের সাধনা ‘সন্ধিচক্র’-এ অধিষ্ঠিত হয়। নবদুর্গার শেষ রূপটি হল ‘সিদ্ধিদাত্রী’। ‘মার্কণ্ডেয় পুরাণে’-এ ‘সিদ্ধিদাত্রী’ অষ্টভুজা, ব্রহ্মবৈবর্ত পুরাণের শ্রীকৃষ্ণজন্ম খণ্ডে ‘সিদ্ধিদাত্রী’ অষ্টাদশভুজা। ‘সিদ্ধিদাত্রী’ চতুর্ভুজা রূপেও দেখা যায়। সেখানে তিনি শিবের আরাধ্য। এই হল নবদুর্গার চর্চিত কাহিনি।
বিলম্বিত বীর্যপাত
বিলম্বিত বীর্যপাত, সাধারণত যৌনাকাঙ্ক্ষা এবং যৌন উত্তেজনা সত্ত্বেও, রাগমোচন অর্জনে পুরুষের অক্ষমতা বা অবিরাম অসুবিধা। সাধারণত, কোনও পুরুষ যৌনমিলনের সময় কয়েক মিনিটের মধ্যে সক্রিয় ধাক্কার মাধ্যমে প্রচণ্ড উত্তেজনায় পৌঁছতে পারে, তবে বিলম্বিত বীর্যপাত হওয়া কোনও ব্যক্তির হয় প্রচণ্ড উত্তেজনা হয় না বা দীর্ঘমেয়াদী সহবাসের পরেও রাগমোচন হয় না যা ৩০-৪৫ মিনিট বা তারও বেশি সময় ধরে স্থায়ী হতে পারে। বেশিরভাগ ক্ষেত্রে, বিলম্বিত বীর্যপাত সেই অবস্থাকে উপস্থাপন করে যেখানে পুরুষটি কেবল স্বমেহন করেই বীর্যপাত করতে পারে তবে যৌন মিলনের সময় নয়। এটি পুরুষ যৌন কর্মের মধ্যে সর্বনিম্ন সাধারণ এবং কিছু ওষুধের পার্শ্ব প্রতিক্রিয়া হতে পারে। একটি সমীক্ষায় দেখা গেছে যে, ৮ শতাংশ পুরুষ প্রতিবেদন করেছেন যে বিগত বছরের তুলনায় তারা দুই মাসের বেশি সময়কাল ধরে রাগমোচন অর্জন করতে অক্ষম।
লক্ষণ ও উপসর্গ
বিলম্বিত বীর্যপাত হালকা হতে পারে (পুরুষ যারা নির্দিষ্ট কিছু শর্তে এখনও সহবাসের সময় প্রচণ্ড উত্তেজনা অনুভব করে), সংযমী (সহবাসের সময় বীর্যপাত করতে পারে না, তবে শিশ্ন-মুখমৈথুন বা হাতমৈথুন করে পারে), মারাত্মক (কেবল একা বীর্যস্খলন করতে পারে), বা সবচেয়ে তীব্র (মোটেও বীর্যপাত করতে পারে না)। এই সমস্ত ধরন যৌন হতাশার ফলে হতে পারে।
কারণসমূহ
হাইপোগনাডিজম, থাইরয়েড ব্যাধি, পিটুইটারি ব্যাধি যেমন কুশিংস রোগের চিকিৎসার ফলে বিলম্বিত বীর্যপাত হতে পারে, এছাড়া প্রোস্টেট সার্জারির ফলে এবং মাদকদ্রব্য ও অ্যালকোহল ব্যবহারের দরুন এ রোগ হতে পারে। প্রচণ্ড উত্তেজনা অর্জনের অসুবিধা থেকেও এ রোগ হতে পারে যেমন শ্রোণী সার্জারির জন্য শ্রোণী স্নায়ু আঘাত প্রাপ্ত হলে। কিছু পুরুষ গ্লানস লিঙ্গের স্নায়ুগুলোতে সংবেদনশীলতার অভাবের কথা জানায় যা খতনার কারণসহ অন্যান্য কারণে হতে পারে বা নাও হতে পারে।
বিলম্বিত বীর্যপাত নির্দিষ্ট কিছু ঔষধের সম্ভাব্য পার্শ্ব প্রতিক্রিয়ার দরুন হতে পারে, যেমন সিলেক্টিভ সেরোটোনিন রিআপটেক ইনহিবিটর্স (এসএসআরআই সমূহ), অপিয়েটস যেমন মরফিন, মেথাডন অথবা অক্সিকোডন, অনেক বেঞ্জোডায়াজেপিন যেমন ভ্যালিয়াম, নির্দিষ্ট মনোরোগ চিকিৎসা এবং উচ্চ রক্তচাপের ঔষধে হতে পারে।
মনস্তাত্ত্বিক এবং জীবনধারা সম্পর্কিত বিষয় যেমন অপর্যাপ্ত ঘুম, উদ্বেগের কারণে ক্ষোভ, পরিবেশ থেকে বিক্ষিপ্ত হওয়া, অংশীদারকে সন্তুষ্ট করার বিষয়ে উদ্বেগ এবং সম্পর্কের সমস্যাগুলিকে এখানে সম্ভাব্য অবদানকারী হিসাবে আলোচনা করা হয়েছে।
বিলম্বিত বীর্যপাতের একটি প্রস্তাবিত কারণ হল একটি নির্দিষ্ট হস্তমৈথুন কৌশলের সাথে অভিযোজন। লরেন্স সাঙ্ক (১৯৯৮) এই "আঘাতজনিত হস্তমৈথুন লক্ষণ" সম্পর্কে লিখেছেন, যখন একজন পুরুষ সহবাসের সময় যে সংবেদনগুলি অনুভব করে তার সাথে সামান্য মিল খুঁজে নিতে পারে। যেমন চাপ, কোণ এবং হস্তমৈথুন কালের খপ্পরের মত উপাদানগুলোর এমন অভিজ্ঞতা যা যৌনসঙ্গীর সাথে যৌনকর্ম থেকে আলাদা যা বীর্যপাত ক্ষমতা হ্রাস বা নির্মূল করে তুলতে পারে।
যৌন থেরাপি
থেরাপিতে সাধারণত এমন বাড়ীর কাজ এবং অনুশীলন দেয়া হয় যাতে সে অনুপ্রবেশ সহবাস, যেমন যোনি, পায়ু বা মুখ সঙ্গমের মাধ্যমে রাগমোচন করতে সহায়তা করে, যেসব পন্থায় সে আগে অভ্যস্ত নয়। সাধারণত, দম্পতিকে তিনটি পর্যায়ে যাওয়ার পরামর্শ দেওয়া হয়। প্রথম পর্যায়ে, একজন লোক তার সঙ্গীর উপস্থিতিতে হস্তমৈথুন করে। কখনও কখনও, এটি কোনও সহজ বিষয় নয় কারণ কোনও ব্যক্তি একাই প্রচণ্ড উত্তেজনা অর্জনে অভ্যস্ত হতে পারে, কিন্তু কারো উপস্থিতিতে অভ্যস্ত নাও থাকতে পারে। কোনও পুরুষ তার সঙ্গীর উপস্থিতিতে বীর্যপাত করা শেখার পরে, লোকটির হাতের জায়গায় তার সঙ্গীর হাত প্রতিস্থাপন করা হয়। চূড়ান্ত পর্যায়ে, বীর্যপাতের প্রাক্কালে পুরুষ সঙ্গীর শিশ্ন তার নারী সঙ্গী নিজের যোনি মধ্যে, মলদ্বার, বা মুখে নিয়ে নেয়। এভাবে একজন পুরুষ আস্তে আস্তে তার সঙ্গীর অভ্যন্তরে বীর্যপাত করা শিখে যায়।
অন্যান্য
কেস স্টাডিতে দেখা গেছে ধ্যানের কার্যকারিতা প্রদর্শন করছে।
বিলম্বিত বীর্যপাতের জন্য এখনও কোনও নির্ভরযোগ্য ওষুধ নেই। ভায়াগ্রার মতো পিডিই৫ প্রতিরোধকগুলির খুব কম প্রভাব পরিলক্ষিত হয়। আসলে, ভায়াগ্রার বীর্যপাতের ক্ষেত্রে বিলম্বিত প্রভাব রয়েছে। সম্ভবত মস্তিষ্কে অতিরিক্ত প্রভাব বা পুরুষাঙ্গের মাথায় সংবেদনশীলতা হ্রাসের মাধ্যমে ভায়াগ্রা এমন করে থাকে।
পুরুগুপ্ত
পুরুগুপ্ত (গুপ্ত লিপি :16x16পিক্সেল12x12পিক্সেল14x14পিক্সেল22x22পিক্সেল পু-রা-গু-পতা पुरुगुप्त) (শাসনকাল ৪৬৭-৪৭৩ খ্রিষ্টাব্দ) ছিলেন উত্তর ভারতের গুপ্ত রাজবংশের একজন সম্রাট। পুরুগুপ্ত ছিলেন গুপ্ত সম্রাট কুমারগুপ্ত প্রথমের রাণী অনন্তদেবীর পুত্র। তিনি তার সৎ ভাই স্কন্দগুপ্তের স্থলাভিষিক্ত হন। এখন পর্যন্ত পুরুগুপ্তের কোনো শিলালিপি পাওয়া যায়নি। তিনি তার নাতি তৃতীয় কুমারগুপ্তের ভিটারি রৌপ্য-তামার সীলমোহর এবং তাঁর পুত্র নরসিংহগুপ্ত ও বুধগুপ্ত এবং তাঁর নাতি তৃতীয় কুমারগুপ্তের নালন্দা মাটির সীলমোহর থেকে পরিচিত। সারানাথ বুদ্ধের মূর্তি লিপি থেকে এই সিদ্ধান্তে উপনীত হয় যে, দ্বিতীয় কুমারগুপ্ত তাঁর স্থলাভিষিক্ত হন। হর্নেল এবং ডক্টর রায়চৌধুরীর মতে, প্রকাশাদিত্য ছিল পুরুগুপ্তের আরেকটি উপাধি, যদিও এটি এখন পঙ্কজ ট্যান্ডন দ্বারা অস্বীকার করা হয়েছে, যিনি নিশ্চিতভাবে দেখিয়েছেন যে প্রকাশাদিত্য ছিলেন হুন রাজা তোরামনা। থাম্ব|[[বিষ্ণুগুপ্ত (গুপ্ত সাম্রাজ্য)|বিষ্ণুগুপ্তের নালন্দা মাটির সীলমোহর। সীলমোহরে বলা হয়েছে যে বিষ্ণুগুপ্ত ছিলেন কুমারগুপ্তের (তৃতীয়) পুত্র এবং পুরুগুপ্তের নাতি। ]] বিষ্ণুগুপ্তের নালন্দা সীলমোহর অনুসারে, বিষ্ণুগুপ্ত ছিলেন কুমারগুপ্তের (তৃতীয়) পুত্র এবং পুরুগুপ্তের নাতি।
গ্রেইস ক্যাসেডি
গ্রেইস ক্যাসেডি (জন্ম ২৪ মার্চ ১৯৯৩) একজন ব্রিটিশ অভিনেত্রী। তিনি টুমরোল্যান্ড চলচ্চিত্রে এ্যাথিনা চরিত্রে অভিনয় করা রাফেই ক্যাসিডির বড় বোন।
পেশাজীবন
এখন পর্যন্ত তার সবচেয়ে উল্লেখযোগ্য কাজ হলো বিবিসির গ্রাঞ্জ হিলে রেচেল টাওয়ার চরিত্রে অভিনয়। বিগত বছরগুলোতে তিনি দ্য স্ট্রিট, দ্য চেজ এবং মেরিয়ান এগেইনসহ বেশকিছু টিভি ধারাবাহিকে গৌণ ভূমিকায় অভিনয় করেছেন। এছাড়াও ক্যাসেডি ক্যাজুয়ালটি ১৯০৯-এ অতিথি শিল্পী হিসেবে এবং ড্রামা সিরিজ ক্যাজুয়ালটিতে তার ভাই মোসি ক্যাসিডির সাথে স্বল্প সময়ের জন্য অভিনয় করেন, যা ছিল তার ভাইয়ের টিভিতে প্রথম অভিনয়।
ক্যাসেডি এমারডেল-এ ২০০৯ সালের প্রারম্ভে অংশগ্রহণ করেন। ২০১২ সালের ২৮ এপ্রিল, তিনি এমারডেল থেকে বেরিয়ে যাওয়ার ঘোষণা দেন।
ধরমপুর হিমাচল রেলওয়ে স্টেশন
ধরমপুর হিমাচল রেলওয়ে স্টেশন ভারতের হিমাচল প্রদেশের সোলান জেলার একটি ছোট রেল স্টেশন। স্টেশনটি ইউনেস্কো বিশ্ব ঐতিহ্যবাহী স্থানগুলোর অন্যতম কালকা―সিমলা রেলওয়েতে অবস্থিত। ধরমপুর রেলওয়ে স্টেশনটি সমুদ্রপৃষ্ঠ থেকে ১,৪৮২ মিটার (৪,৮৬২ ফুট) উচ্চতায় অবস্থিত। এটি আম্বালা রেল বিভাগের এখতিয়ারে ডিএমপি (DMP) রেল কোড বরাদ্দ করা হয়েছে। ৬১০ মিমি (২ ফুট) ন্যারো-গেজ কালকা-সিমলা রেলওয়ে দিল্লি-আম্বালা-কালকা রেলওয়ে কোম্পানি দ্বারা নির্মিত হয়ে, যা ১৯০৩ সালে চলাচলের জন্য উন্মুক্ত করা হয়েছিল। ১৯০৫ সালে লাইনটি ৭৬২ মিমি (২ ফুট ৬ ইঞ্চি) গেজে পুনরায় গেজ করা হয়।
আ স্ক্যান্ডেল ইন বোহেমিয়া
"আ স্ক্যান্ডেল ইন বোহেমিয়া" (ইংরেজি: "A Scandal in Bohemia"; অনুবাদ: "বোহেমিয়ায় কেলেংকারি") হল আর্থার কোনান ডয়েল সৃষ্ট কাল্পনিক গোয়েন্দা চরিত্র শার্লক হোমসের কীর্তিকলাপ নিয়ে লেখা প্রথম ছোটোগল্প এবং সামগ্রিকভাবে তৃতীয় রচনা। এটিই ডয়েলের লেখা ৫৬টি শার্লক হোমস ছোটোগল্পের মধ্যে তথা সিডনি প্যাজিট চিত্রিত ৩৮টি শার্লক হোমস রচনার মধ্যে প্রথম। গল্পটি আইরিন অ্যাডলার নামক চরিত্রটির উপস্থাপনার জন্য বিশেষভাবে উল্লেখযোগ্য। মাত্র একটি গল্পে উপস্থাপিত হলেও এই চরিত্রটি সমগ্র শার্লক হোমস ধারাবাহিকের সর্বাপেক্ষা উল্লেখযোগ্য নারী চরিত্র। ডয়েল তাঁর নিজের প্রিয় বারোটি হোমস কাহিনির তালিকায় "আ স্ক্যান্ডেল ইন বোহেমিয়া" গল্পটিকে পঞ্চম স্থান দিয়েছিলেন।
১৮৯১ সালের ২৫ জুন দ্য স্ট্র্যান্ড ম্যাগাজিন-এর জুলাই সংখ্যায় "আ স্ক্যান্ডেল ইন বোহেমিয়া" গল্পটি প্রথম প্রকাশিত হয়। এরপর ১৮৯২ সালে দি অ্যাডভেঞ্চারস অফ শার্লক হোমস গল্প-সংকলনে প্রথম গল্প হিসেবে স্থান পায় এটি।
কাহিনি-সারাংশ
১৮৮৮ সালের ২০ মার্চ ড. ওয়াটসন ২২১বি বেকার স্ট্রিটে আসেন শার্লক হোমসের সঙ্গে দেখা করতে। সেই সময় এক মুখোশধারী ভদ্রলোক সেখানে এসে উপস্থিত হন। প্রথমে তিনি নিজের পরিচয় দেন কাউন্ট ফন ক্র্যাম নামে। কিন্তু হোমস তাঁর প্রকৃত পরিচয় অনুমানে সক্ষম হন। জানা যায়, তিনি আসলে কাসেল-ফেলস্টেইনের গ্র্যান্ড ডিউক তথা উত্তরাধিকারসূত্রে বোহেমিয়ার রাজা ভিলহেম গটসরিখ সিগিসমন্ড ফন অর্মস্টেইন। রাজা তাঁর সমস্যার কথা জানাতে গিয়ে বলেন, পাঁচ বছর আগে তিনি মার্কিন অপেরা গায়িকা আইরিন অ্যাডলারের সঙ্গে একটি গোপন সম্পর্কে জড়িয়ে পড়েছিলেন। অ্যাডলার সেই সময়েই অবসর গ্রহণ করেছিলেন এবং বর্তমানে তিনি লন্ডনের বাসিন্দা। কিছুদিনের মধ্যেই রাজা এক তরুণী স্ক্যান্ডিনেভীয় রাজকুমারীকে বিয়ে করতে চলেছেন। কিন্তু তাঁর ভয়, পূর্বসম্পর্কের কথা জানাজানি হলে সেই বিয়ে ভেঙে যেতে পারে।
প্রকাশনার ইতিহাস
"আ স্ক্যান্ডাল ইন বোহেমিয়া" প্রথম ১৮৯১ সালের জুলাই মাসে দ্য স্ট্র্যান্ড ম্যাগাজিন-এ যুক্তরাজ্যে এবং ১৮৯১ সালের আগস্ট মাসে স্ট্র্যান্ড-র মার্কিন সংস্করণে মার্কিন যুক্তরাষ্ট্রে প্রকাশিত হয়। গল্পটি দ্য স্ট্র্যান্ড ম্যাগাজিন-এ সিডনি পেজেট অঙ্কিত দশটি চিত্রসহ প্রকাশিত হয়। এটি ছোটগল্প সংকলন দ্য অ্যাডভেঞ্চারস অব শার্লক হোমস-এ অন্তর্ভুক্ত করা হয়, যা অক্টোবর ১৮৯২ সালে প্রকাশিত হয়।
কানিজ ফাতেমা আহমেদ
কানিজ ফাতেমা আহমেদ বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৮ থেকে নির্বাচিত জাতীয় সংসদ সদস্য।
জন্ম ও পারিবারিক জীবন
কানিজ ফাতেমা আহমেদ কক্সবাজার জেলার সদর উপজেলার চোফল দণ্ডির খামার পাড়া জন্মগ্রহণ করেন। তার পিতা কামাল উদ্দিন আহমেদ খান ও মাতা জাকিয়া বেগম খান। তিনি কক্সবাজার জেলা আওয়ামী লীগের নেতা এবং কক্সবাজার জেলা পরিষদের চেয়ারম্যান খান বাহাদুর মোস্তাক আহমেদ চৌধুরীর সহধর্মীনি।
রাজনৈতিক ও কর্মজীবন
কানিজ ফাতেমা আহমেদ বাংলাদেশ আওয়ামী লীগের রাজনীতিবিদ। তিনি কক্সবাজার জেলা মহিলা আওয়ামী লীগের সভানেত্রী। তিনি একাদশ জাতীয় সংসদের সংরক্ষিত নারী আসন-৮ থেকে নির্বাচিত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।
আম্বেদকরবাদ
ডান|থাম্ব| বিআর আম্বেদকর (১৮৯১-১৯৫৬) আম্বেদকরবাদ হলো ভারতীয় অর্থনীতিবিদ, ব্যারিস্টার, সমাজ সংস্কারক এবং জওহরলাল নেহরুর প্রথম মন্ত্রিসভায় প্রথম আইন ও বিচার মন্ত্রী বিআর আম্বেদকরের শিক্ষা, আদর্শ বা দর্শনকে বলা হয়। আম্বেদকরবাদের মধ্যে রয়েছে ভ্রাতৃত্ব, গণতন্ত্র, সাম্প্রদায়িক নির্বাচকমণ্ডলী, হিন্দুধর্ম থেকে ধর্মান্তরিতকরণ, রাজনৈতিক ক্ষমতা, আইনের শাসন, নবায়ন ইত্যাদি বিষয়গুলির উপর বিশেষ দৃষ্টিপাত। একজন আম্বেদকরবাদী হলেন যিনি আম্বেদকরের দর্শন অনুসরণ করেন। আম্বেদকরবাদী মতাদর্শের আইকনদের মধ্যে পেরিয়ার, জ্যোতিরাও ফুলে এবং অন্যান্যরাও রয়েছেন।
সামাজিক দর্শন
বি. আর. আম্বেদকরের মতে "সমাজ সর্বদা শ্রেণী দ্বারা গঠিত"। তাদের ভিত্তি ভিন্ন হতে পারে। একটি সমাজের একজন ব্যক্তি সর্বদা একটি শ্রেণীর সদস্য, তা সে অর্থনৈতিক, বুদ্ধিবৃত্তিক বা সামাজিক হতে পারে। এটি একটি সর্বজনীন সত্য, এবং আদি হিন্দু সংস্কৃতি এই নিয়মের ব্যতিক্রম হতে পারে না এবং আমরা জানি এটি ছিল না। সুতরাং, কোন শ্রেণীটি সর্বপ্রথম একটি বর্ণে রূপান্তরিত হয়েছিল, কারণ শ্রেণী এবং বর্ণ এক অর্থে, পাশের প্রতিবেশী, শুধুমাত্র একটি খাদ দ্বারা বিচ্ছিন্ন। "একটি জাতি একটি বন্ধ সামাজিক গোষ্ঠী।"
একটি ভারসাম্যপূর্ণ দৃষ্টিভঙ্গি দেখিয়ে, তিনি হিন্দু এবং মুসলমান উভয়েরই সমালোচক ছিলেন এবং লিখেছেন - "একটি "সাম্প্রদায়িক অস্বস্তিতে", উভয় সম্প্রদায় হিন্দু এবং মুসলিম, সামাজিক ন্যায়বিচারের জরুরি দাবিগুলিকে উপেক্ষা করে"। তাঁর থটস অন পাকিস্তান বইয়ে মুসলিমদেরও সমালোচক রয়েছে এবং তাঁর বইতে রয়েছে - হিন্দু ধর্মের ধাঁধাঁ, হিন্দু ধর্মের দর্শন, বর্ণ নির্মূল, ভারতে জাতি, শুদ্র কারা ছিল?, ভারতে বৌদ্ধধর্মের পতন ও পতন এবং মনুর পাগলামি-এর বিরুদ্ধে তিনি সরাসরি বর্ণবাদী হিন্দু সমাজের সমালোচনা করেন।
অস্পৃশ্যদের ভাল পোশাক না পরতে বাধ্য করা হয়েছিল কিন্তু আম্বেদকরের জন্য মামলাটি ছিল রাজনৈতিক প্রতিরোধের একটি কৌশল, ক্ষমতার দাবি, বর্ণপ্রবণ সমাজে বর্ণের বাধা ভাঙার একটি উপায়।
আম্বেদকর অস্পৃশ্যদের জন্য তাদের নিজস্ব প্রতিনিধিদের বিধানসভায় পাঠানোর জন্য পৃথক নির্বাচকমণ্ডলীর প্রস্তাব করেছিলেন কিন্তু গান্ধী এর বিরোধিতা করেছিলেন এবং পুনা চুক্তির পর তার পরাজয় হয়েছিল কিন্তু পরবর্তীতে তিনি সেটেলমেন্ট কমিশন প্রতিষ্ঠার পক্ষে কথা বলেন যা তফসিলি জাতিদের জন্য পৃথক গ্রাম প্রদান করবে।
বাঘেরপাড়া পৌরসভা
বাঘেরপাড়া পৌরসভা বাংলাদেশের খুলনা বিভাগের যশোর জেলার বাঘেরপাড়া উপজেলার অন্তর্গত 'গ' শ্রেণির একটি পৌরসভা।
প্রশাসনিক এলাকা
ওয়ার্ডঃ ০৯টি
বীর চক্র
বীর চক্র হল যুদ্ধক্ষেত্র শত্রুর উপস্থিতিতে বীরত্বের জন্য সামরিক পুরস্কার । এটি ব্রিটিশ বিশিষ্ট পরিষেবা ক্রস (ডিএসসি), মিলিটারি ক্রস (এমসি) এবং বিশিষ্ট ফ্লাইং ক্রস (ডিএফসি) প্রতিস্থাপন করেছে। সামরিক পুরস্কার এর সাথে ভিসিআরসি ব্যবহারের অধিকার বহন করে উত্তরোত্তর সংক্ষিপ্তসার হিসাবে ( ভিক্টোরিয়া ক্রস (ভিসি) এর থেকে এই সংক্ষেপে আলাদা করার জন্য যত্নের নোট করুন)। যুদ্ধকালীন সাহসী পুরস্কারের মধ্যে এটি তৃতীয় এবং পরমবীর চক্র এবং মহা বির চক্রের পরে আসে।
বাঘেরপাড়া পৌরসভা
প্রশাসনিক এলাকা
মৌজাঃ
বীর চক্র
উৎস
১৯৫০ সালের ২৬ জানুয়ারি ভারতের রাষ্ট্রপতি প্রতিষ্ঠিত (১৫ আগস্ট ১৯৪৭ থেকে কার্যকর)। নতুন সম্মাননা পুরস্কার প্রতিষ্ঠিত হওয়ার সাথে সাথে পরিধানের ক্রমটি সামঞ্জস্য করতে ১৯৫২ সালের ১২ জানুয়ারী সংবিধি সংশোধন করা হয়েছিল।
প্রতিকৃতি
পদকটি ১-৩ /৮ ইঞ্চি বৃত্তাকার রৌপ্য পদক।পাঁচটি প্রান্তযুক্ত তারা, যার মাঝখানে চক্র রয়েছে এবং এর উপর গম্বুজযুক্ত দেশের জাতীয় প্রতীক খোদিত আছে। পদকটির রিমের উপরে নামকরণ করা হয়েছে এবং একটি দাড়ানো সোজা বার থেকে স্থগিত করা হয়। পদকটির প্রায় সর্বদা নাম এবং প্রান্তে তারিখ করা হয়। সমতল কেন্দ্রের চারপাশে, দুটি কিংবদন্তি পদ্ম ফুল দ্বারা বিভক্ত; হিন্দিতে এবং ইংরেজিতে বীরচক্রের উপরে খোদিত রয়েছে। রিবন ৩২ মিমি, অর্ধেক ১৬ মিমি অংশ গাঢ় নীল এবং অর্ধেক ১৬ মিমি কমলা-জাফরান।
বাঘেরপাড়া পৌরসভা
আয়তন ও জনসংখ্যা
মোট আয়তনঃ ৩.১২১৮ বর্গ কি.মি.
বীর চক্র
প্রতিকৃতি
পুরস্কারটি নগদ ভাতা এবং কিছু ক্ষেত্রে একক পরিমাণ নগদ পুরস্কার বহন করে। এটির অলঙ্করণের সারা জীবন জুড়ে একটি বিতর্কিত বিষয় হয়ে দাঁড়িয়েছে। ১৯৯৯ সালের ১ ফেব্রুয়ারি থেকে কেন্দ্রীয় সরকার মাসিক ৮৫০ টাকা পুরস্কার প্রাপকদের জন্য উপবৃত্তি নির্ধারণ করে। এছাড়াও, অনেক রাজ্য পদক গ্রহণকারীদের জন্য পৃথক পেনশন পুরস্কার প্রতিষ্ঠা করেছে।
বীর চক্র প্রাপকদের তালিকা
মোট ১৩২২ জন ব্যক্তি বীরচক্র পেয়েছেন। কিছু উল্লেখযোগ্য বীরচক্র পুরস্কারগুলির মধ্যে রয়েছেন:
বাঘেরপাড়া পৌরসভা
আয়তন ও জনসংখ্যা
মোট জনসংখ্যাঃ ১০,১৪১ জন
শিক্ষার হার ও শিক্ষা প্রতিষ্ঠান
শিক্ষা প্রতিষ্ঠানঃ
জনপ্রতিনিধি
বর্তমান মেয়রঃ কামরুজ্জামান বাচ্চু
বুস্টার নুপেন
আয়াল্ফ পিটার বুস্টার নুপেন (Buster Nupen; জন্ম: ১ জানুয়ারি, ১৯০২ - মৃত্যু: ২৯ জানুয়ারি, ১৯৭৭) নরওয়ের অ্যালসান্ড এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২১ থেকে ১৯৩৬ সময়কালে দক্ষিণ আফ্রিকার পক্ষে খেলেছেন তিনি।
ঘরোয়া প্রথম-শ্রেণীর ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলারের দায়িত্ব পালন করতেন। এছাড়াও, ডানহাতে নিচেরসারিতে ব্যাটিং করতেন বুস্টার নুপেন।
প্রথম-শ্রেণীর ক্রিকেট
ঘরোয়া প্রথম-শ্রেণীর দক্ষিণ আফ্রিকান ক্রিকেটে শক্তিশালী ট্রান্সভাল দলের পক্ষে খেলেছিলেন। ১৯২০-এর দশকের শেষার্ধ্বে ম্যাটিং পিচে তুলনামূলকভাবে দূর্বল ব্যাটসম্যানদের বিপক্ষে মৃত্যুদূতের ভূমিকায় অবতীর্ণ হয়েছেন। এ সময়ে তার বোলিংয়ে লব্ধ উইকেটগুলোতে চমৎকার শিল্পকর্মের দিকে নিয়ে যায়।
১৯৩১-৩২ মৌসুমের ঘরোয়া ক্রিকেটে চমৎকার বোলিং করেন। মাত্র ৪৩৪ রান দিয়ে ৪৩ উইকেট পান। তন্মধ্যে, গ্রিকুয়াল্যান্ড ওয়েস্টের বিপক্ষে ৯/৪৮ ও ৭/৮৮ লাভ করেছিলেন।